Μαρί Σαι

Η Μαρί Σαι (γαλλ. Marie Say, 25 Αυγούστου 1857 - 15 Ιουλίου 1943) ήταν κόρη εργοστασιάρχη ζάχαρης και με τους γάμους της έγινε πρώτα πριγκίπισσα ντε Μπρολί και μετά πριγκίπισσα της Ισπανίας.

Βιογραφία
Η Μαρί Σαρλότ Κονστάνς Σαι γεννήθηκε στη Βερριέρ-λε-Μπυισσόν της Εσσόν. Ήταν κόρη του Κονστάντ-Αντρέ Σαι, κληρονόμου τού πατέρα του Λουί Ωγκύστ Σαι εργοστασιάρχη ζάχαρης. Ο θείος της Ζαν-Μπατίστ Σαι διατύπωσε στην οικονομία τον "νόμο του Σαι". Μητέρα της ήταν η Ζαν-Μαρί-Eμιλί Ουέ. Είχε δύο αδέλφια, τη Ζαν και τον Ανρί.

Στα 17 της αγόρασε με την κληρονομιά της το Κάστρο του Σωμόν (1875). Με τον πρώτο σύζυγό της φιλοξένησαν εκεί τον Γεώργιο Ε΄ του Ηνωμένου Βασιλείου, την Ισαβέλλα Β΄ της Ισπανίας τον Ρεζά Παχλαβί της Περσίας και τον Τζαγκατζίτ Σινγκ, Μαχαραγιά της Καπουρτάλα, ο οποίος τους χάρισε έναν ελέφαντα. Επίσης διέμεναν και στο μέγαρο Οτέλ ντε Μπρολί στο Παρίσι.

Απεβίωσε σε ηλικία 86 ετών σε ένα μικρό διαμέρισμα της οδού Γκρενέλ στο Παρίσι. Δύο έτη μετά απεβίωσε και ο 2ος σύζυγός της, 57 ετών, έχοντας ήδη κατασπαταλήσει την περιουσία της πριν το θάνατό της.

Οικογένεια
Παντρεύτηκε πρώτα το 1875 τον πρίγκιπα Ανρί Αμεντέ του Μπρολί. Χήρεψε το 1917.

Η Μαρία έκανε δεύτερο γάμο το 1930 με τον Λουδοβίκο Φερδινάνδο της Ορλεάνης, για τον οποίο ο γάμος ήταν μοργανατικός. Αυτός ήταν 41 ετών και εκείνη 72. 

Παραπομπές

Πηγές
 Le Tigre, Olivier (May 25, 2008). "25 mai 1908 : Marie Say, le sacre de la princesse du sucre". Le Monde. Retrieved December 11, 2015.
 de Cossé Brissac, Pierre (1974). La suite des temps: (1939–1958). Paris, France: Grasset. Retrieved December 6, 2015.

Κατηγορία:Πριγκίπισσες της Ισπανίας